Document ID: /roh_data/filtered/fineweb-2-filterrobots_roh.jsonl.gz/24528

Cumpareglià cun l'onn da record il 2016, è il dumber dals surpassaments illegals tranter il schaner ed il fanadur 2018 schizunt sa reducì per passa la mesadad. Quai mussan las novas cifras dal Corp da las guardias da cunfin. Traplà han las guardias da cunfin il pli savens persunas da la Nigeria, da la Gambia e da l’Eritrea.
Il pli savens en il Tessin
Bunamain la mesadad dals traplads, var 5’000 persunas, han las guardias da cunfin tramess davent e surdà a las autoritads da l’exteriur. Anc adina tschiffan las guardias la gronda part dals migrants en il Tessin. Fin il fanadur eran quai 3’000. I suondan las regiuns da la guardia da cunfins da Basilea e da Losanna, cun mintgamai radund 2’000 persunas.
RR novitads 17:00